কটকা, হিরণ পয়েন্ট দেখার পর আপনার পরবর্তী গন্তব্য হতে পারে অতি সুন্দর দুবলার চর। চর হিসেবে পরিচিত হলেও স্থানটি মূলত কুঙ্গা ও মরা পশুর নদের মাঝে অবস্থিত একটি দ্বীপ। দুবলার চর কটকার দক্ষিণ-পশ্চিমে এবং হিরণ পয়েন্টের দক্ষিণ-পূর্বে অবস্থিত। এই চরকে এক কথায় বিশুদ্ধ শুঁটকির রাজ্য বলা যেতে পারে, তবে হিন্দুধর্মের পূণ্যস্নান, রাসমেলার জন্যও বিখ্যাত স্থানটি। ফলে সুন্দরবনে ঘুরতে এলে এই স্থানটিতে পা না মাড়িয়ে কেউ ফিরতে চান না, এবং কি শুধু এই দুবলার চরের উদ্দেশেও দূর দূরান্ত থেকে ছুটে আসে অনেক পর্যটক।